text: Nýggj, grøn hús við góðum tølum
text: #000001
text: Byggiár: 2019Stødd hús: 148 m2Upphitað bilhús: 25 m2 Húski: 4 fólkBústaður: SyðrugøtaUpphiting: Jarðhiti Hitaskipan: GólvhitiKostnaður: 140.200 kr við mvg-afturbering
text: #000002
text: Marita Klein Joensen og maðurin Steinur Poulsen búgva í Syðrugøtu í einum nýggjum húsum, sum stóðu liðug í 2019. Húsini frá 2019 fáa bíligan, grønan prís frá SEV. Prísurin fyri heitt vatn og hita er undir 700 kr/mánaðan.
text: #000003
text: Tey hava tvey børn undir skúlaaldur. Húsini eru eini væl bjálvaði eittplanshús við gólvhita í øllum húsunum.
text: #000004
text: Húsini hava ein grønan málara og tískil ber til hjá teimum at skilja elnýtsluna sundur í upphiting, elbil og aðra vanliga nýtslu í húsinum. Kostnaðurin fyri hvønn kWt ígjøgnum grøna málaran er 1,16 krónur uttan MVG, meðan vanligi elprísurin er 1,48 krónur uttan MVG.
text: #000005
text: Marita Klein Joensen hevur gjørt orkunýtsluna hjá teimum í 2020 upp og vísir hon á sparingina í rakstinum, av tí at tey hava grønan málara.
text: #000006
text: Marita Klein Joensen hevur samanborið orkunýtsluna í teirra húsum við húsini hjá foreldrunum, sum eisini eru eini eittplanshús í Syðrugøtu. Húsini eru frá 1987, men hampuliga væl bjálvaði og verða hitaði við oljufýring. Í 2020 høvdu foreldrini ein næming búgvandi helvtina av árinum, so tilsamans kann sigast, at tey vóru 2,5 fólk í húsi í 2020.
text: #000007
text: – So vit brúka minni enn helvtina í krónum uppá at hita okkara hús og til heitt vatn, sigur Marita Klein Joensen.
text: #000008
text: Hon leggur afturat, at íløgan loysir seg fíggjarliga, bæði vegna jarðhitaskipanina og av grøna málaranum.
text: #000009
text: Húsini eru gjørd eftir nútímans forskriftum, væl bjálvaði og jarðhitaskipanin letur alla ta orku, sum familjan hevur tørv á.
text: #000010
text: – Vit eru ótrúliga glað fyri húsini og vit eru ótrúliga glað fyri at vit fingu okkum jarðhita. Vit hava búð í húsunum í tvey ár nú og vit hava bara gott at siga um okkara royndir við jarðhita, sigur Marita Klein Joensen.
text: #000011
text: Tað er heitt inni og ríkiligt av heitum vatni.
text: #000012
text: Marita Klein Joensen leggur dent á, at hon er ikki serfrøðingur innan orku, bjálving og upphiting. Men hon hevur stóran áhuga í økinum og vil fegin deila sínar royndir við onnur. Hon hevur kanska ikki so góðan hug at koma við beinleiðis vegleiðingum, men hon heldur, at tað eitt tað besta ráðið er at seta seg inn í økið og tosa við onnur um teirra royndir.
text: #000014
text: – Tað er sera stuttligt at fylgja við í, hvussu nógva orku vit brúka uppá upphiting, heitt vatn og flutning. Og tað gerst bara stuttligari, tá man sær at tølini eru so góð í mun til oljufýringar og vanligar diesel- ella bensinbilar, sigur Marita Klein Joensen.
text: #000015
text: Hevur tú eisini bygt eini nýggj hús, og valt at brúka hitapumpu við jarðhita- ella luft-til-vatn-skipan? Sig okkum frá tíni søgu.
text: #000016